Tässä jaksossa puhun prosessista, joka johtaa -
Jumalan antaman kutsun tarkoituksen ymmärtämiseen.
Viime kerralla puhuin Jumalan kutsusta elämässämme.
Hän johtaa meidät käymään lävitse siihen kuuluvia vaiheita.
Kutsun ymmärtämiseen johtavat vaiheet eivät aina ole helppoja.
Haluan jakaa kanssasi niitä asioita - vaiheita -
joiden kautta Herra teki työtä elämässäni.
Vuonna 2002 olin Guatemalassa, -
kun Jumala kutsui minut Israeliin.
Tulin perheeni kanssa Beersebaan, -
kaupunkiin, jonne Jumala oli meidät lähettänyt.
Muutimme maahan, jonka kieltä emme osanneet.
Lapset tulivat itkien koulusta ja puolisonikin itki usein.
Uuden elämäntilanteen kohtaaminen ei ollut helppoa!
Mutta Jumalalla oli suunnitelma elämäämme varten!
Tulimme Guatemalasta Israeliin maaliskuussa 2003.
Tutustuimme latinalaisamerikkalaisista maista kotoisin oleviin, -
kuten Jumala oli luvannut profetian sanassa, -
jonka mukaan työskentelisin heidän parissaan.
Tutustuimme toisiimme -
ja kerroimme heille uskostamme Jeesukseen, Jeshuaan.
He järkyttyivät ja sanoivat: -
"Mitä tämä on? Kuinka voit juutalaisena uskoa Jeesukseen?"
Tällainen oli alkutilanne. Meillä oli kuitenkin varmuus siitä, -
että Jumala oli johdattanut meidät tähän maahan.
Kun tällainen varmuus on sydämessä, voi kestää kaikenlaisia koetuksia!
Tärkeintä on Jumalan sana, jossa on kaikki voima!
Mikään ei voi estää Jumalan tarkoituksen toteutumista, -
kun Hänen sanansa on syvälle juurtunut meihin.
Abraham istutti erämaahan tamariskipuun.
Se on puu, joka kasvaa Israelissa erämaassa, -
missä sataa hyvin vähän. Tutkijat miettivät, miten se voi -
kasvaa paikassa, jossa kuivuus kestää 8 kuukautta vuodesta?
Pienenä taimena puu saa vettä yökasteen aikana lehtiensä kautta.
Kolmen vuoden varhaiskasvuvaiheen aikana -
puu työntää juurensa aina 200 metrin syvyyteen saadakseen vettä.
Juuret ovat tärkein asia myös meidän elämässämme.
Ne löytyvät ja kasvavat Jumalan sanasta!
Jumalan kutsu tuo mukanaan haasteita ja koetuksia.
Jumala tekee muutostyötä sinussa ja johdattaa elämääsi uusia asioita.
Hän käynnistää asioita, joita et kuvittelisi voivan tapahtua!
Ensimmäinen työni, hepreankielen opiskelun lisäksi, -
oli toimia tiskarina eräässä hotellissa.
En osannut kieltä, joten pesin astioita.
Tämän jälkeen työskentelin toisessa hotellissa eri tehtävissä.
Sitten mietin, mitä voisin tehdä ja siirryin töihin lihatehtaalle.
Tässä tehtaassa leikkasin kananlihasta siipipaloja.
Tein 12-tuntisia työpäiviä, aamuvarhaisesta iltamyöhään.
Kysyin: "Herra, missä on maito ja hunaja? -
Täällä näen vain höyheniä! Missä on siunaus, olenhan Luvatussa maassa?"
Herra vastasi minulle: "Javier, kuinka paljon aikaa kului siihen, -
kun toin kansani Egyptistä Kanaanin maahan? -
Matka olisi kestänyt kaksi viikkoa, mutta ihmissydämen vuoksi, -
siihen kului 40 vuotta erämaassa."
Sain opetuksen: Erämaa-aika riippuu sinusta.
Erämaa-aika riippuu sinusta! Jumala haluaa siunata elämäämme.
Hän haluaa asettaa sinut sinne, missä maito ja hunaja virtaa, -
mutta sydämesi täytyy olla valmis vastaanottamaan siunauksen.
Jumala ei ole muuttunut. Hän on Isämme ja Hän rakastaa meitä!
Jumala haluaa meille kaikkein parasta, -
mutta sydämemme tulee olla valmis vastaanottamaan siunauksen.
Jos sydämesi ei ole valmis, joudut vaeltelemaan 40 vuotta erämaassa.
Sinä päivänä ymmärsin, että minun tulee oppia puhumaan oikein, -
ja suustani tulla ulos hyviä sanoja.
Kielellä on valta siunata ja kirota! Uskovan tulee tämä oppia.
Opin julistamaan: "Herra, siunaa ja anna menestys -
Beerseban kaupungille ja tälle erämaalle."
Puhuin näkemättä, uskon kautta, yhtenevästi Jumalan sanan kanssa.
Näin suuntautuneena, saatoin ryhtyä etsimään -
Israelia koskevia lupauksia Jumalan sanasta. Niitä on paljon.
Etsin Raamatusta jakeita ja kiinnitin niitä seinille.
Miksi? Silmilläni en voisi nähdä mitään, -
mutta Jumalan sana on luja ja luotettava.
Minkä Jumala sanassaan sanoo - se toteutuu!
Kiinnitin lupauksen, jakeen, jossa luki: "Erämaa tulee viheriöimään."
Se on nyt tosiasia Israelissa.
Asun erämaassa, jossa kaikki viheriöi.
Maa tuottaa vihanneksia suurin määrin vientiin, -
vaikka Israelin täytyy ostaa makeaa vettä.
Sadetta tulee 4 kuukauden aikana vuodessa.
Silti siellä tuotetaan eniten vihanneksia Eurooppaan.
Maa on siunattu, koska kaikki mitä Jumala sanoo - toteutuu!
Aluksi vettä ei ollut ja nyt se on suurin tuottaja!
Monta kertaa ne ovat paradigmoja, ajattelutapoja, jotka täytyy murtaa.
Rohkaisen sinua kulkemaan Jumalan viitoittamaa tietä.
Puhu elämää, siunaa maatasi ja perhettäsi!
Tiedätkö, että siunaus ei koske vain taloutta?
Siunaus tarkoittaa myös hyvää terveyttä.
Tunnen ihmisiä, joilla on paljon rahaa, mutta ei terveyttä!
Kun puhun siunauksesta, se sisältää kaiken!
Siunausta on, kun kodissasi on ilo ja rauha!
Siunausta on terveys ja hyvinvointi.
Tätä tarkoittaa siunaus, jonka Jumala antaa meille, -
kun julistamme Sanan mukaisia, hyviä asioita, Herran nimessä.
Tähän haastan sinua!
Alkuaikoina teimme aivan tavallisia töitä.
Tehdastyön jälkeen siirryin töihin sairaalaan.
Siellä Herra alkoi puhutella minua. Ensimmäiseksi Hän sanoi: -
"Toin sinut tänne, jotta näkisit kansasi tuskan."
Vasta Israeliin tulleena koin olevani kriisissä.
Latinalaiseen kulttuuriin kuuluu lämmin vuorovaikutus, -
mutta nyt olin maassa, jossa vaikutti asuvan kylmiä ihmisiä.
Aloin ymmärtää, että Israelissa syntyneet tietävät ― sabrá.
"Sabrá" on kaktuksen hedelmä.
Ulkopuolelta piikikäs, sisältä makea, kuten israelilaiset.
He vaikuttavat vakavilta, torjuvilta.
Mutta kun tutustut israelilaisiin, he ovat sydämellisiä ihmisiä -
ja kun rakastat heitä, he avaavat sydämensä.
Herra johdatti minut näiden vaiheiden kautta -
tuntemaan maan kulttuuri ja rakastamaan kansaani.
Sairaalatyössä Herra sanoi: -
"Javier, toin sinut tähän paikkaan, jotta näkisit kansani tuskan."
Tein siivoustyötä sairaalan kirurgisella osastolla.
Silloin alkoi sota Israelissa.
Haavoittuneita sotilaita tuotiin läheiseltä Gazan alueelta.
Sotilaita tuotiin, ja heitä kuoli tällä osastolla.
Näin perheenjäsenten- ja sotilastovereiden tuskan.
He itkivät, huusivat ja jotkut painuivat maahan surun murtamina.
Ne olivat kivuliaan surun hetkiä!
Silloin Jumala muutti sydämeni, -
herätti rakkauden Israelin kansaa kohtaan.
Jumalan työ ei ollut helppo, mutta Hän muutti sydämeni!
Emme voi antaa sitä, mitä meissä ei ole - Jumalan täytyy muuttaa meitä!
Muutos tapahtui minussa, herättäen rakkauden kansaani kohtaan.
Aluksi vastustelin, enkä halunnut Jumalan tarkoittamaa muutosta, -
mutta Hän vei minut siihen paikkaan, jotta voisin ymmärtää israelilaisia.
Aina löytyy syy ihmisen käyttäytymisen takaa.
Tämän jälkeen Herra puhui minulle: -
"Javier - kerron, miksi toin sinut Israeliin."
Olin kysynyt usein: Herra, miksi toit minut Israeliin?
On muitakin juutalaisia. Miksi minä?
Jumala vastasi: "Katsohan Javier, tarkoitukseni on tämä: -
Mene ikkunaan ja katso siitä alas. Haluan puhua kanssasi."
Ikkunasta näin rakennustyömaan, jossa juuri tehtiin perustuksia.
Jumala kysyi: "Mitä siellä tehdään?"
Vastasin: "Laitetaan sementtiä, raudoituksia rakennusta varten."
Herra sanoi: "Toin sinut valmistamaan perustuksen tuleville sukupolville."
Tämä antoi suuren ilon sydämeeni!
Ymmärsin paremmin, että olin Israelissa Jumalan kutsumana.
Mikä etuoikeus onkaan tehdä työtä maailman Luojalle!
Tehdä työtä kuningasten Kuninkaalle tänä profeetallisena aikana, -
tässä ihanassa maassa, valmistaen pohjaa tulevalle.
Ymmärsin, että rakennuksen tärkein asia on sen perustus.
Sen tekemiseen kuluu paljon aikaa ja vaatii kovaa työtä.
Kuitenkaan työpäivän tuloksia ei juuri näy. Tästä syystä olen täällä.
Hengellisen perustan rakentajana tulevalle sukupolvelle.
Jumalan kutsun tarkoituksen selviäminen toi elämääni iloa.
Vaikka se olikin vaikeaa aikaa, iloitsin siitä, -
että ymmärsin miksi olen tässä maassa.
Jumalalla on suunnitelma ja kutsu elämääsi varten.
Hän on antanut sinulle kykyjä ja lahjoja.
Älä piilota niitä! Anna itsesi Hänelle, vastaa Hänen kutsuunsa.
Ei ole parempaa tässä maailmassa, kuin tehdä työtä Herralle.
Näiden päivien jälkeen Herra sanoi: -
"Javier, haluan opettaa sinut kävelemään vetten päällä, -
opettaa luottamaan Minuun."
Olimme maallisissa töissä, puoliso siivoojana, minä sairaalatyössä.
Alku oli todella vaikeaa, koska meillä on neljä lasta, -
mutta se oli osa Jumalan suunnitelmaa.
Herra sanoi: "Javier, haluan että luotat Minuun ja elät uskosta."
Tämä oli vaikea asia ja keskustelin siitä vaimoni kanssa.
Kävimme töissä, mutta silti rahat eivät riittäneet.
Kuinka meille kävisi, jos lopettaisimme työnteon?
Se ei olisi viisasta, koska meillä on iso perhe.
Tämän jälkeen jatkoimme töitä noin 6 kuukauden ajan.
Sitten nuorin tyttäreni Valeria joutui sairaalaan.
Hän oli viikon todella huonossa kunnossa.
Samaan aikaan menetimme puolisoni kanssa työpaikkamme.
Nämä asiat opettivat meitä. Anteeksipyytäen menimme -
Herran eteen, luvaten seurata Hänen kutsuaan.
Herraan luottaen jatkoimme rukouksia kotona.
Kului kuukausi, kaksi ja kolme...
Olimme pian taloudellisissa vaikeuksissa.
Joskus vaimoni itki, mutta päätimme luottaa Jumalan lupaukseen.
Näin kului viisi kuukautta.
Kuuden kuukauden kuluttua, yöllä kello 3, soi puhelin.
Eräs pastori soitti Yhdysvalloista ja sanoi: -
"Javier, emme tunne toisiamme, mutta Jumala kehotti minua -
lähettämään uhrilahjan tukemaan palvelutyötäsi."
Hän kertoi myös, että kuukauden kuluttua tulee eräs henkilö, -
joka tuo seurakunnan lahjoituksen.
Kuukauden päästä olin lentokentällä vastaanottamassa tätä veljeä.
Hän antoi minulle pienen rasian, ja sanoi: -
"Tässä on seurakuntamme lahja." Avasin rasian.
Se oli täynnä kultakoruja, joita ihmiset olivat lahjoittaneet.
Kokonaisen vuoden ajan selviydyim- me tämän lahjoituksen turvin.
Tästä Jumalasta haluan puhua. Hän on ihmeitä tekevä Jumala.
Kun vastaat Jumalan kutsuun, Hän huolehtii kaikista tarpeistasi.
Rohkaisen sinua unohtamaan pelkosi, koska pelko ei ole Jumalasta!
Minä ja perheeni olemme tämän kokeneet ja siitä todistamme.
Jumala on pitänyt huolta meistä näiden 13 vuoden ajan.
Teen palkatonta evankeliointityötä. Mitään ei ole puuttunut.
Herra on pitänyt kaikesta huolta!
Jumalan kutsu on totta ja todellinen niille, jotka uskovat.
Ehkä katsojissa on joku, joka tällä hetkellä -
käy sisäistä kamppailua kutsuun vastaamisesta.
Rohkaisen sinua: Ota kutsu vastaan. Se kannattaa!
Kannattaa olla kuuliainen Herralle, koska Hän on uskollinen.
Sen päivän jälkeen emme enää koskaan tehneet maallista työtä.
Teimme kokopäivätyötä Herralle.
Kahdentoista vuoden ajan olemme matkustaneet eri maihin.
Olen käynyt yli 40 eri maassa, opettaen Jumalan sanaa.
Tällä kertaa Jumala kutsui minut tänne Suomeen.
Hän on ihmeitä tekevä Jumala!
Haluan rohkaista sinua luottamaan Jumalan kutsuun!
Haasteita ja koetuksia tulee, mutta niiden tarkoituksena -
on kasvattaa luottamustamme Jumalaan.
Hän on kaiken Herra! Me hoidamme tehtäviä Hänen alaisuudessaan.
Hän on Kuningas, Hänelle kuuluu kunnia ja valta.
Jumala valvoo meitä, Hän siunaa meitä.
En tiedä millaisissa olosuhteissa tai elämänvaiheessa -
elät tällä hetkellä, mutta haluan sanoa sinulle: -
Ole rohkea! Ole rohkea ja käänny Herran puoleen!
Älä luovuta, äläkä luovu uskostasi!
Luota Jumalan kutsuun ja Hänen suunnitelmaansa.
Käänny Herran puoleen. Julista Hänen sanansa lupauksia.
On tärkeää ojentautua Jumalan sanan mukaisesti.
Lue Jumalan sanaa ja Hänen lupauksiaan.
Kirjoita ylös jakeita ja laita niitä näkyville kotiisi.
Eräänä vuonna kiinnitin Raamatun jakeita kaikkialle kotiini.
Miksi? Silmilläni en nähnyt vielä yhtään mitään, mutta tiesin -
että Jumalan sanan lupaukset ovat totta ja ne toteutuvat ajallaan.
Haastan sinua nyt kulkemaan Jumalan sanan mukaisesti!
Etsiydy Herran läheisyyteen, pyydä Häntä puhumaan sinulle.
Pyydä näyttämään, missä kutsusi vaiheessa olet, -
koska vaiheilla on alku ja loppu.
Aloita jo tänään, vaikka olosuhteesi olisivat vastaan.
Tämä ajanjakso tulee päättymään!
Sinun täytyy selviytyä voittajana tästä koetuksesta.
Haluan rohkaista sinua ottamaan vastaan Jumalan kutsuun -
liittyvät vaiheet osana Hänen suunnitelmaansa.
Jumala ohjaa elämääsi näiden prosessien kautta, -
jotta oppisimme luottamaan Häneen.
Minun oli vaikea luottaa mahdolli- suuksiimme selviytyä erämaassa.
Hengellisen työn aloitimme kotonani.
Ensimmäisen vuoden ajan kokoonnuimme pienryhmänä.
Kutsuimme ihmisiä kotiimme ja he kysyivät: -
"Mitä varten kokoonnumme?" Sanoin: "Rukoilemme, Jeshuan nimessä."
He sanoivat: "Ei, emme tule. Olemme juutalaisia."
Ensimmäisenä vuonna kukaan ei tullut kotiimme!
Tiistaisin opetin Jumalan sanaa, mutta läsnä oli vain perheeni!
Sanoin Herralle: "Mitä teen Israelissa? Minua ei haluta tänne!"
Kului jonkin aikaa. Jumala valmisteli ihmisiä ja minua, -
hengellisen työn aloittamiseksi.
Vähitellen Jeesukseen uskovat juutalaiset kohtasivat toisensa.
Herra yhdisti meidät ja tänään meitä on 70 jäsentä, -
suurin latinalaisamerikkalainen seurakunta Israelissa.
Olemme alkamassa työn Netanyassa, missä järjestämme -
varainhoitokursseja Raamatullisten periaatteiden mukaan.
Ajat ovat muuttuneet! Nykyisin vieraita tulee useista maista.
Pastorit tulevat jakamaan Jumalan sanaa ja apua seurakunnilta.
Nyt on erilainen aika!
Me kaikki käymme läpi näitä vaiheita. Älä lannistu!
Älä käänny, älä katso taaksepäin! Tämä vaihe tulee päättymään.
Käyt lävitse upeaa prosessia, joka tulee päättymään.
Pysy uskossa lujana! Luota Jumalaan! Etsi Häntä!
Lue Herran sanaa - siinä on voimaa!
Tämä on elävä Sana, joka auttaa kulkemaan eteenpäin, -
kun meillä ei ole voimia tai uskoa tuleviin päiviin.
Meidän tulee oppia luottamaan, että Jumala toteuttaa kutsunsa meissä.
Seuraavan aiheen toivon vahvistavan teitä ja seurakuntaa.
Muistattehan, että Nehemia ja moni muu Jumalan mies, -
kävi lävitse kutsuun liittyviä vaiheita. Sana sanoo, että Nehemia rukoili -
Kislév -kuusta Nisán -kuuhun asti, 3 kuukauden ajan.
Hän rukoili, koska halusi puhua kuninkaalle -
Jerusalemin muurien jälleenrakentamisesta.
Sana sanoo, että kun aika tuli, Jumala kuuli häntä -
ja käski puhua kuninkaalle. Kuningas suostui pyyntöön.
Nehemia pyysi vielä: "Tarvitsen puuta ja käskykirjeet rakentamista varten..."
Kuningas järjesti hänelle kaiken tarvittavan.
Nehemia teki 1200 kilometriä pitkän ja vaikeakulkuisen matkan.
Jumalan antamat tehtävät eivät ole helppoja!
Ehkä toivoisit, että prosessi olisi lyhyempi, -
mutta vaikka se olisi vaikea - Herran avulla selviydyt siitä!
Kaikki on mahdollista niille, jotka uskovat Jumalaan!
Raamattu sanoo, että Nehemia lähti ja tuli Jerusalemiin.
Häntä ihmetytti eniten se, että ihmiset olivat -
tottuneet elämään kaupungissaan ilman muureja.
Jerusalemin muuri oli 90 vuotta aiemmin hävitetty -
ja muurin puuttumiseen oli jo totuttu.
Antiikin ajalla kaupunki ilman suojamuuria, oli vailla turvaa.
Jerusalemissa siihen oli totuttu.
Herra kehotti Nehemiaa korjaamaan muurit -
ja Nehemia ilmoitti asian kaupunkilaisille.
Pahinta oli, että vihollinen pani rakentamishankkeen merkille.
Kun Herra antaa tehtävän, vihollinen nousee vastustamaan.
Se ei tahdo, että teemme työtä Herralle.
Se voi käyttää perhettäsi, sukulaisiasi tai muita ihmisiä -
pysäyttääkseen työn, johon Jumala on sinut kutsunut.
Raamattu sanoo, että Nehemia yritti saada ihmiset asian taakse.
Hän kertoi, että muuri oli rakennettava Herran määräyksestä.
Tämä Raamatun kohta on kaunis: -
Jumalan mies kulki vaikeuksien lävitse, -
mutta se, mikä ei tapahtunut 90 vuodessa - tapahtui 52 päivässä!
Asiat nopeutuivat! Tämä voi tapahtua myös sinun elämässäsi!
Sinulla on ehkä ollut viime aikoina koetuksia ja taisteluita.
Uskon, että Herra haluaa nyt nopeuttaa asioitasi.
Haluan rohkaista uskomaan: -
Mikä ei tapahtunut vuosiin, tapahtuu 52 päivän aikana.
Tämä on profetia sinulle. Vastaanota se sydämeesi, -
koska 52 päivän kuluessa jotain tapahtuu elämässäsi.
Ota sana uskossa sydämeesi, rukoile ja etsi Herraa, -
koska tämä nykyinen vaiheesi päättyy pian!
Nehemia rakensi muurin ajassa, joka oli ihmiselle mahdotonta, -
mutta minkä Jumala teki mahdolliseksi!
Jumala tekee mahdottomasta mahdollisen!
Jumala tekee tämän myös sinun elämässäsi!
En tiedä, mikä tuntuu elämässäsi mahdottomalta -
mutta luota siihen, että Jumala voi muuttaa kaiken!
Pidetään mielessä ja varaudutaan siihen, -
että Jumalan kutsuun kuuluu myös vaikeita aikoja.
Valmistaudu siihen luottaen Herraan!
Jos huomaat tilanteesi olevan myrskyinen, älä tee päätöksiä!
Vaikeuksien myrskyssä ei tehdä päätöksiä, vaan odotetaan Herraa!
Etsi Jumalan sanan lupauksia ja vahvista itseäsi niillä.
Jumalan sanalla on valta ja voima suojella kaikissa koetuksissa!
Luota tähän, jos nyt elät Jumalan kutsuun liittyvää vaikeaa aikaa.
Jatketaan vahvoina eteenpäin!
Kaikki on mahdollista Hänelle, joka sinut kutsui!
Pidä kätesi Herran kädessä!
Jumala on luvannut hyviä asioita elämääsi ja Hän ne myös täyttää.
Haluan siunata sinua ja rohkaista Herrassa.
Ystäväni, elämme lopunaikoja. Kannattaa palvella Jumalaa!
Elämäsi on siunaukseksi monelle ympärilläsi olevalle!
Sanotaan, että meitä kaikkia ympäröi 40 ihmistä -
ja me vaikutamme 40 ihmiseen.
Olivatpa nämä ihmiset perheenjäseniä, naapureita, -
työtovereita tai opiskelukavereita, niin vaikutamme heihin!
Mitä ihmiset näkevät sinussa?
Jumala on antanut sinulle lahjakkuutta ja taitoja.
On totta, että ei voi antaa sitä mitä ei ole.
Voimme jakaa vain sen, minkä olemme saaneet Jumalalta -
ja se kannattaa jakaa muiden kanssa.
Jos elät tällä hetkellä vaikeiden koetusten aikaa, -
käsittele asiaa vilpittömin sydämin Jumalan sanan kautta.
Puhu Jumalalle: "Herra, ohjaa tämän koetuksen lävitse. -
Haluan mennä eteenpäin, uuteen vaiheeseen elämässäni."
Jumalan sana vahvistaa, että Hän tahtoo tukea -
ja ohjata meitä eteenpäin.
Vanha aika on päättymässä ja Jumala tulee nopeuttamaan -
asioiden etenemistä sinun, perheesi ja lastesi elämässä.
Jumala siunatkoon sinua. Nouse ja kerää voimasi!
Vaikeudet, joissa elät, tulevat vahvistamaan sinua.
Jumalan sanassa on voima, jonka avulla voimme -
läpäistä minkä tahansa koetuksen! Luota siihen!
Vihollinen yrittää lannistaa meitä.
Nehemian korjatessa muuria, vastustajat tulivat ja sanoivat: -
"Muurinne sortuu, jos orava hyppää sen päälle."
Tämä tarkoittaa, että vihollinen haluaa lannistaa sinut kaikessa!
Ystäväni - elämäsi on arvokas Herralle!
Rohkaisen sinua luottamaan siihen, että elämäsi on Hänelle tärkeä.
Käydään siis tämä prosessi lävitse, koska paras on vielä edessäpäin!
Luota Jumalaan! Hänellä on hyvä suunnitelma elämääsi varten.
Siunaan sinua ja julistan yllesi Jumalan elävää sanaa.
Siksi 52 päivän kuluessa asiasi etenevät, Jeesuksen nimessä.
Vastaanota sydämeesi tämä profetian sana tänä päivänä.
Muista siunata Israelia ja rukoilla sen puolesta.
Ne, jotka siunaavat Israelia, tulevat siunatuiksi.
Liitä rukouksiin seurakuntasi ja koko elämäsi, -
jotta voit jatkaa Jumalan antamaa työtä -
ja vastaanottaa lupauksensa meitä varten.
Jumalan siunausta ja rauhaa sinulle!
Ole siunattu! Odotan sinua käymään Pyhässä maassa.
Kyllä, odotamme ja tarvitsemme sinua Pyhässä maassa.
Jumalan runsasta siunausta!
Shalom uvracha - Rauhaa ja siunausta!
Mikäli ohjelma on siunannut sinua, voit tukea sitä.
Siihen on erilaisia tapoja: voit tukea rukouksin -
tai taloudellisesti ruudulla näkyvän tukitilin kautta.
Tukesi auttaa Taivas TV7:ää viemään Jumalan sanaa -
Suomeen ja ympäri maailman. Jumalan siunausta!
Kiitos, että tuet Jumalan sanan viemistä useisiin eri maihin!
Herran rauhaa! Shalom uvracha - Rauhaa ja siunausta!
Suomennos: Arttu Halonen ja Sinikka Martikkala